
	                       О Б Щ И Н А  К О С Т И Н Б Р О Д
                          ОБЩИНСКИ СЪВЕТ КОСТИНБРОД
                                        СОФИЙСКА ОБЛАСТ


Н А Р Е Д Б А 
ЗА РЕДА И УСЛОВИЯТА ЗА ПОСТАВЯНЕ НА ПРЕМЕСТВАЕМИ СЪОРЪЖЕНИЯ И ЗА РЕКЛАМНАТА ДЕЙНОСТ НА ТЕРИТОРИЯТА НА ОБЩИНА КОСТИНБРОД

/Приета с Решение №334/28.07.2005г., изм. и доп. с Решение № 437/10.03.2006г.р изм. и доп. с Решение № 358/19.06.2009г / изм. и доп. с Решение № 370/17.07.2009г / изм. и доп. с Решение № 603/24.06.2010г. изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ 


ГЛАВА ПЪРВА
ОБЩИ РАЗПОРЕДБИ

Чл.1. Тази наредба регламентира обществените отношения, свързани с определяне видовете, предназначението, изискванията към оформлението и поставянето на преместваеми съоръжения и рекламната дейност, правомощията на отделните звена на Общинската администрация, относно реда за тяхното разрешаване на територията на община Костинброд.

Чл.2 (1) Преместваемите съоръжения са елементи от системата на градското обзавеждане.

(2) Преместваемите съоръжения по ал.1 могат да се поставят върху тротоари, части от площадни пространства и върху свободни площи и имоти, без това да пречи на основното предназначение на терените, върху които са поставени.

(3) Преместваемите съоръжения по ал.1 могат да се поставят и върху държавни, общински или частни терени (имоти), върху които не е осъществено предвиденото съгласно ПУП строителство, до неговото осъществяване.

(4) Преместваемите съоръжения се поставят с разрешение за поставяне от главния архи-тект на общината при спазване на градоустройствените, архитектурно-художествените, инженерно - техническите и санитарно - хигиенните норми и изисквания за формиране на благоприятна жизнена среда.


Чл.3. Не са предмет на тази наредба преместваеми съоръжения, поставени в терени, регулационно отредени за пазари, базари и тържища. 


ГЛАВА ВТОРА 
ВИДОВЕ ПРЕМЕСТВАЕМИ СЪОРЪЖЕНИЯ

 Чл.4 (1) Според вида и предназначението си преместваемите съоръжения могат да бъдат:

1. за извършване на търговия и услуги на закрито /с площ до 60 м2/:

- павилиони; 

- каравани; 

- тоалетни кабини; 

- други. 

2. за извършване на търговия и услуги на открито /с площ до 12 м2/:

колички; 

кабини ; 

стелажи; 

машини за сладолед, пуканки, кафе и стоки за обществено ползване; 

навеси, слънцезащитни устройства, метални стълби; 

маси пред заведения; 

3. спортно - атракционни съоръжения:

закрити циркови арени и др. подобни; 

стрелбища; 

детски въртележки; 

моторни люлки; 

детски електромобили; 

фотомакети; 

(2) По своя характер преместваемите съоръжения по ал.1 могат да бъдат: 

типови; 

индивидуални; 

без връзка с мрежите за доставка на вода и ел. енергия и други комуникации; 

свързани временно с мрежите за доставка на вода, ел. енергия и др. комуникации; 

елементи на градското обзавеждане:

- спирки

- пейки

- осветителни тела

- съдове за събиране на отпадъци

- чешми

- фонтани

- часовници и др. 


ГЛАВА ТРЕТА 
СХЕМИ ЗА ПОСТАВЯНЕ НА ПРЕМЕСТВАЕМИ СЪОРЪЖЕНИЯ

Чл.5 (1) Във връзка с различията на градската среда, територията на община Костинброд се разделя на четири зони, както следва:

1. централна градска част – І-ва зона;

2. други части на града – ІІ-ра зона;

3. села с преобладаващ равнинен терен;

4. села с преобладаващ планински терен.

(2) В пешеходните зони могат да се поставят само преместваеми съоръжения за търговия и услуги на открито.


Чл.6 (1) Поставянето на преместваеми съоръжения се извършва на базата на подробни схеми за поставяне.

(2) /изм. и доп. с Решение №370/17.07.2009г./ Схемите по ал.1 се изработват от главния архитект, съвместно с дирекция “УТ,ОС,ЕИ и УП,ГРАО” за всяко единично съоръжение или за група съоръжения, върху скица извадка от действащ план в подходящ мащаб с нанесени и заверени подземни проводи. 

(3) Схемите по ал. 1 се съгласуват (при необходимост) с началника на РПУ, "Електро-разпределение", "ВиК", "Далекосъобщения", Газоразпределителното дружество, РС ПАБ.

(4) Схемите се одобряват от главния архитект след съгласуване с кмета на Общината и се приемат от Общинския съвет.

(5) /изм. и доп. с Решение №358/19.06.2009г. на ОбС – гр.Костинброд/
 Схемите се обявяват на информационното табло в сградата на Общината.

(6) Промяна на схемите се извършва по реда на ал.4.



ГЛАВА ЧЕТВЪРТА 
ПОСТАВЯНЕ НА ПРЕМЕСТВАЕМИ СЪОРЪЖЕНИЯ

РАЗДЕЛ І
ПРЕМЕСТВАЕМИ СЪОРЪЖЕНИЯ ЗА ТЪРГОВИЯ НА ЗАКРИТО, СЪГЛАСНО ЧЛ.4, АЛ.1, Т.1  (ПАВИЛИОНИ, КАРАВАНИ, ТОАЛЕТНИ КАБИНИ С ПЛОЩ ДО 60 КВ.М.)

Чл.7 (1) (Изм. - Решение №336/01.03.2013 г. на ОбС-Костинброд, в сила от 27.03.2013 г.) Предоставянето на терени общинска собственост за поставяне на преместваеми съоръжения за търговия и услуги на закрито е за срок до 10 / десет / години и става чрез конкурс след приключване на процедурите по чл. 6, по следния ред:

1. Със заповед кметът на Общината определя:

1.1. терена, който ще се предоставя за ползване и срока за неговото ползване;

1.2. условията на конкурса – запазване предназначението на терена, създаване на нови работни места, извършване на инвестиции, опазване и възстановяване на околната среда, забрана за преотдаване терена на трети лица и други условия по преценка на кмета на Общината, съобразно конкретния случай;

1.3. дата, място и час на провеждане на конкурса;

1.4. условия за оглед на терена;

1.5. състава на комисията по провеждане на конкурса;

1.6. срока, мястото и реда за подаване на предложенията;

1.7. утвърждава конкурсната документация, нейната цена, срок, място на закупуване и начина на заплащане.

2. / изм. и доп. с Решение №603/24.06.2010г /Съобщение за конкурса се прави в Интернет страницата на общината, най-малко 15 дни преди срока за подаване на предложенията. Извлечение от заповедта, с изключение на т. 1. 5. се поставя на информационното табло в сградата на общинската администрация и в сградата на кметството/кметското наместничество/, ако теренът се намира там.

3. /изм. и доп. с Решение №358/19.06.2009г. на ОбС – гр.Костинброд/
Конкурсът се организира и провежда от комисията по т. 1.5. в състав от най-малко петима членове, от които един правоспособен юрист, икономист и специалист УТ. Заседанията на комисията се считат за редовни, ако присъстват петима от членовете. Комисията взема решенията си с обикновено мнозинство от броя на членовете. За проведения конкурс комисията съставя протокол, в който отразява времето и мястото на провеждане на конкурса, състава на комисията, представените документи, постъпилите предложения и определяне на предложението, което най-пълно отговаря на изискванията на конкурса.

4. Конкурсната документация съдържа описание на терена и предназначението му, условията и изискванията на общината за терена във връзка с целите на конкурса, конкретни данни по всяко от обстоятелствата в условията, таксата, начините и критериите за оценка на предложенията, изчерпателен списък на изискуемите документи.

5. Участниците в конкурса представят предложенията си в запечатан плик, върху който отбелязват цялостното наименование на терена, адреса на подателя, а извън плика - документи за закупената конкурсна документация.

6. Предложението трябва да съдържа наименованието на терена, представяне на кандидата и разработки по условията на конкурса с конкретни данни по тях.Допълнение и изменения на вече подадени предложения не се допускат.

7. Комисията организира събирането и съхраняването на пликовете с предложенията по реда на тяхното постъпване, като се отбелязва дата и час и техния входящ номер.

8. След изтичане на срока за подаване на предложения, председателят на комисията проверява дали пликовете са запечатани, съобщава общия брой на предложенията и отваря пликовете.

9. Не се разглеждат предложения, които са подадени извън срока, които са в незапечатан плик и не съдържат документите, посочени в конкурсната документация по т.4.

10. Комисията може да поиска от някои от участниците в определен срок да представят писмени обяснения или документи по направените от тях предложения. Тези обяснения и документи не трябва да водят до изменение или допълнение на вече представените предложения.

11. Комисията обсъжда предложенията и документите към тях и класира кандидатите по критериите и начините за оценка на предложенията, посочени в конкурсната документация по т. 4 и определя предложението, което най-пълно отговаря на условията на конкурса.

12. Когато в определения срок постъпи предложение само от един кандидат, той се определя от комисията за спечелил конкурса, ако предложението отговаря изцяло на изискванията.

13. В случай, че постъпят две или повече еднакви предложения, ползвателят се определя чрез жребий.

14. Въз основа на резултатите от конкурса, кметът на Общината издава заповед, с която обявява участника, спечелил конкурса за ползвател, таксата и срока за ползване на терена. Заповедта се издава в седмодневен срок от приключването на конкурса, връчва се на лицето по реда на ГПК и се обявява на видно място в сградата на общинската администрация, като на нея се отбелязва деня на обявяването. Тази заповед може да се обжалва по реда и в сроковете по ЗАП от участниците в конкурса, като срокът за обжалване започва да тече от датата на връчването за спечелилия участник, а за останалите от датата на обявяването на видно място в сградата на общинска администрация. Теренът се предава на ползвателя с протокол за предаване и приемане, подписан от двете страни.

15. В случай, че участникът, спечелил конкурса, откаже да получи заповедта, в седмодневен срок от датата на отказа се издава нова заповед от кмета на Общината, с която се определя за ползвател участника в конкурса, класиран на следващото място. Отказа на кандидата се удостоверява с подписите на двама свидетели, чиито имена се отбелязват на документа за връчване. За новата заповед се прилага горната процедура. В случай, че и това лице откаже да подпише заповедта, кметът на общината насрочва нов конкурс в срок от два месеца.

16. На участниците в конкурса не се връща платената цена за продадената конкурсна документация.

Чл.8 (1) Разрешението за поставяне на преместваеми съоръжения за търговия и услуги на закрито върху общински терени се издава от главния архитект по следния ред:

1. молба по образец;

2. влязла в сила заповед на кмета по чл. 7;

3.проект,съдържащ задължително част Архитектурна и Конструктивна,а при необходимост части Електро, ВиК и ОВ.

4. положителни становища от специализираните държавни контролни органи и експлоатационни дружества, ако са необходими, съгласно действащите нормативи.

(2) Разрешението за поставяне трябва да съдържа:

1. основание за издаване на разрешението;

2. точното местоположение на обекта;

3. точната квадратура на обекта;

4. дейността, която ще извършва обекта;

5. номера на заповедта на кмета.

Чл.9 (1) Разрешението за поставяне на преместваемо съоръжение върху общински имот се издава със срок, равен на срока, посочен в заповедта на кмета по чл.7, ал.1, т.14.

(2) След изтичане на срока по ал.1 преместваемото съоръжение се премахва от собственика му, за негова сметка, в едномесечен срок.

(3) В случай на предсрочно прекратяване на срока в заповед на кмета по чл.7, срокът на разрешението се счита автоматично за изтекъл и съоръжението се премахва по реда на ал2

Чл.10 (1) Собствениците на преместваеми съоръжения имат право да ги продават. Новите собственици ползват издаденото разрешително до изтичане на срока му.

(2) Собствениците на преместваеми съоръжения, получили разрешение за поставяне, нямат право да ги отдават под наем.

(3) При отказ от ползвания терен, същият се освобождава по реда на чл. 9, ал. 2. 

РАЗДЕЛ ІІ 
ПРЕМЕСТВАЕМИ СЪОРЪЖЕНИЯ ЗА ТЪРГОВИЯ НА ОТКРИТО, СЪГЛАСНО ЧЛ.4, АЛ.1, Т.2 (ТЪРГОВСКИ КОЛИЧКИ /МАСИ/, КАБИНИ, СТЕЛАЖИ, МАШИНИ ЗА СЛАДОЛЕД И ПУКАНКИ И ДРУГИ С ПЛОЩ ДО 12 КВ.М. )

Чл.11 (1) /създ. с Решение №358/19.06.2009г. на ОбС – гр.Костинброд/ 
Местата за поставяне на преместваеми съоръжения за търговия и услуги на открито, се определят от гл.архитект, чрез изготвяне на схема за поставяне.
(2) / отм.с Решение №358/19.06.2009г. на ОбС – гр.Костинброд/
(3) /отм. с Решение №358/19.06.2009г. на ОбС – гр.Костинброд/
(4) / отм.с Решение №358/19.06.2009г. на ОбС – гр.Костинброд/
(5) / отм.с Решение №358/19.06.2009г. на ОбС – гр.Костинброд/
(6) / отм.с Решение №358/19.06.2009г. на ОбС – гр.Костинброд/
(7) / отм.с Решение №358/19.06.2009г. на ОбС – гр.Костинброд/
Чл.12 (1) /изм. и доп. с Решение №358/19.06.2009г. на ОбС – гр.Костинброд/
Разрешението за поставяне на преместваемо съоръжение за търговия и услуги на открито се изготвя от гл.инспектор ‘’Търговия и услуги’’ въз основа на схема и с посочен срок.
(2) Неразделна част от разрешенията за поставяне е скица, копие от одобрената схема, с указан начин за поставяне на съоръжението.

(3) /изм. и доп. с Решение №358/19.06.2009г. на ОбС – гр.Костинброд/
Разрешението за поставяне се издава за срок удовлетворяващ двете страни – Общинската администрация и желаещите.
Чл.13. /изм. с Решение №358/19.06.2009г. на ОбС – гр.Костинброд/ Собствениците на преместваеми съоръжения за търговия и услуги на открито, получили разрешения по реда на чл. 11, губят права, ако в срок до един месец от издаване на разрешението не са поставили съоръжението и ако в същия срок не са заплащали дължимата такса.

Чл.14 (1) /изм. и доп. с Решение №358/19.06.2009г. на ОбС – гр.Костинброд/
След изтичане на срока по чл.12, ал.1, преместваемото съоръжение се премахва от собственика му, за негова сметка, в едноседмичен срок.

(2) / отм.с Решение №358/19.06.2009г. на ОбС – гр.Костинброд/
(3) / отм.с Решение №358/19.06.2009г. на ОбС – гр.Костинброд/
РАЗДЕЛ ІІІ 
ПРЕМЕСТВАЕМИ СЪОРЪЖЕНИЯ ЗА ТЪРГОВИЯ НА ОТКРИТО, СЪГЛАСНО ЧЛ.4, АЛ.1, Т.2 (МАСИ ПРЕД ЗАВЕДЕНИЯ, НАВЕСИ И СЛЪНЦЕЗАЩИТНИ УСТРОЙСТВА)

Чл.15. Собствениците или наемателите на заведенията за хранене и развлечения могат да поставят пред тях маси и бар-плотове при спазване на следните условия:

1. при поставянето на масите да се осигурят най-малко 1,50 метра свободно тротоарно пространство за преминаване на пешеходци, а за пешеходните зони най-малко 1,50 метра от осовата линия на улицата;

2. прилежащият терен да се поддържа в чист и естетичен вид.

Чл.16 (1) /изм. и доп. с Решение №358/19.06.2009г. на ОбС – гр.Костинброд/
Разрешенията за поставяне на маси и бар-плотове пред заведенията за хранене и развлечения се изготвят от гл. инспектор „Търговия и услуги” , съгласувано с отдел „Общинска собственост” и отдел „Устройство на територията” и се одобряват от кмета на Общината, като за целта се представят:

1. молба по образец от собствениците или наемателите на съответното заведение;

2. документ за собственост на обекта или договор за наем.

(2) Неразделна част от разрешенията за поставяне е скица с указан начин за поставяне на масите.

(3) В разрешението се посочват точното местоположение, периода, условията и реда за заплащане на дължимите такси и условията за поставяне на масите и точният им брой.

Чл.17 (1) Разрешенията за поставяне на слънцезащитни навеси се издават от главния архитект по следния ред:

1. молба по образец;

2. архитектурен проект за съоръжението;

3. становище от инженер - конструктор с указани условия за монтажа и конструкцията на съоръжението.

(2) В разрешението се посочват точното местоположение, площта, периода, вида на конструкцията, предназначението на съоръжението и условията и реда за заплащане на дължимите такси.

Чл.18 (1) Разрешенията за маси пред заведенията се издават за срок до 1 (една) година, а за слънцезащитни навеси за срок до 5 (пет) години.

(2) /отм. с Решение №358/19.06.2009г. на ОбС – гр.Костинброд/
(3) При констатирано нарушение на условията, посочени в разрешението, на собственика се налага глоба, а при повторно нарушение разрешението се отнема. 

РАЗДЕЛ IV 
ПРЕМЕСТВАЕМИ СЪОРЪЖЕНИЯ ЗА ТЪРГОВИЯ НА ОТКРИТО, СЪГЛАСНО ЧЛ.4, АЛ.1, Т.3 (СПОРТНО-АТРАКЦИОННИ СЪОРЪЖЕНИЯ ) И СЪОРЪЖЕНИЯ ЗА ТЪРГОВИЯ, ПОСТАВЯНИ ПРИ ОРГАНИЗИРАНЕ НА ПРАЗНИЦИ ОТ ОБЩОГРАДСКИ И НАЦИОНАЛЕН ХАРАКТЕР 

 

Чл.19 (1) /изм. и доп. с Решение №358/19.06.2009г. на ОбС – гр.Костинброд/ За организацията на празници от общоградски или национален характер,гл.архитект на Общината изготвя схема за поставяне на съоръженията.
(2) /изм. и доп. с Решение №358/19.06.2009г. на ОбС – гр.Костинброд/ Схемата по ал.1 се обявява  на информационното табло в сградата на Общината.
Чл.20 (1) /изм. и доп. с Решение №358/19.06.2009г. на ОбС – гр.Костинброд/ ’Разрешението за поставяне по чл.19, ал.1 се издава от кмета на Общината.
(2) /отм. с Решение №358/19.06.2009г. на ОбС – гр.Костинброд/
(3) В разрешението се посочват точното местоположение, периода, квадратурата, вида и предназначението на съоръжението и условията и реда за заплащане на дължимите такси.

 

РАЗДЕЛ V 
ПРЕМЕСТВАЕМИ СЪОРЪЖЕНИЯ ВЪРХУ ЧАСТНИ ТЕРЕНИ
 

Чл.21 (1) Преместваеми съоръжения се поставят върху терени-частна собственост при спазване на изискванията и ограниченията на настоящата наредба въз основа на подробна схема за поставяне.

(2) Схемата по алинея 1се изготвя от специалист по задание от собственика на терена.

Чл.22. Изработването и съгласуването на схемите по чл. 21 се извършва по реда на чл. 6, а одобряването на проектите и издаването на разрешение за поставяне съгласно раздел І - ІІІ от настоящата глава. 

ГЛАВА ПЕТА 
РЕКЛАМНА ДЕЙНОСТ

РАЗДЕЛ І
ОБЩИ ПОЛОЖЕНИЯ

Чл.23. Редът и условията на разпространяването на информация със средствата на външната реклама, надписите, информационно-указателните табели и съобщенията и други на територията на община Костинброд става при спазване изискванията на настоящата наредба и действащото законодателство. 

Чл.24. Рекламните, информационните и монументално-декоративните елементи независимо от техния вид, следва: 

1. Да бъдат изработени от трайни материали, съобразени с БДС; 

2. Да бъдат поддържани в добро състояние по отношение на тяхната чистота и функция от физическото или юридическото лице, получило разрешение за поставяне на рекламата. 

Чл.25. При поставяне на рекламните, информационните и монументално-декоративните елементи не може: 

1. Да се нарушават условията на обитаване на жилищата; 

2. Да се създават рискови условия за безопасността на гражданите и движението на ППС; 
3. Да се закрива друго рекламно пано, търговски или обществен обект, както и да се затруднява подхода към него. 

Чл.26 (1) Всички текстове в областта на външната реклама, надписите, информационно-указателните табели и съобщенията се изписват задължително на български език. Те могат да се изпишат допълнително на чужд език. Само на чужд език се изписват запазена марка, фирмен знак или наименование на предприятие или лица с доказана международна популярност. 

(2) Не са съобщения по смисъла на ал. 1 материалите, поставяни във връзка и по време на предизборни кампании. Най-късно един месец след приключването им съответната политическа партия, движение, коалиция, организация или инициативен комитет са длъжни да премахнат агитационните материали и да приведат мястото в първоначалния му вид, съгласно условията и изискванията на тази наредба. 

Чл.27. Не се разрешава : 

1. Монтирането на рекламни, информационни и монументално-декоративни елементи върху сграда, имот или съоръжение без писмено съгласие на техния собственик; 

2. Използването на светлинни символи или шрифтови надписи, прилагани като или наподобяващи на елементи от системата за регулиране на движението; 

3. Рекламирането на: 

а/ забранени за употреба вещества или препарати с наркотично или стимулиращо действие
б/ лекарствени средства, за които има забрана или ограничения, предвидени в специални нормативни актове; 

в/ полезни качества на тютюневи изделия; 

г/ полезни качества на алкохолни напитки; 

д/ порнографски материали; 

е/ оръжие; 

ж/ други, рекламирането на които е изрично забранено със закон. 

4. Поставянето на рекламни, информационни и монументално-декоративни елементи, които: 

а/ съдържат невярна или подвеждаща информация; 

б/ рекламират стоки и услуги, посредством твърдения за недостатъци на други стоки или услуги; 

в/ накърняват правата и доброто име на граждани и юридически лица; 

г/ пропагандирането под каквато и да е форма на омраза и насилие, религиозна, расова или етническа нетърпимост; 

Чл.28. Носителите на права за поставяне на рекламни, информационни и монументално-декоративни елементи при условията на тази Наредба носят цялата отговорност за причинените от тези елементи щети на трети лица. 

РАЗДЕЛ ІI
ВЪНШНА РЕКЛАМА

Чл.29. Външната реклама може да бъде: 

1. Светлинна реклама по покривите; 

2. Крайпътна реклама, закрепени неподвижно касети, осветени отвътре, рекламни пана за лепене на плакати (осветени или неосветени); 

3. Реклама по калкани на сгради; 

4. Реклама към градския партер (магазини, заведения и други обекти с обществено-обслужващи функции); 

5. Реклама по градския транспорт - автобуси, таксита и други. 

Чл.30. Всяка реклама трябва да бъде придружена от информация за наименование и адрес на юридическото или физическото лице, получил разрешение за поставяне на рекламата. 

Чл.31. Несветещата реклама се поставя на не по-малко от 50 см. от нивото на терена. 

Нейните параметри следват да бъдат съобразени с конкретната градоустройствена обстановка. 

Чл.32. Светеща реклама е тази, която ползва собствен източник на светлина. Ако съоръжението, носещо светеща реклама е поставено върху покрив, неговите параметри следва да бъдат съобразени с архитектурния образ (силует, пластично оформление и други) на сградата. 

Чл.33 (1) Не се разрешава поставянето на съоръжения на външна реклама на територията на Общината върху: 

1. Сгради, обявени за паметници на културата; 

2. Скулптурни паметници и други елементи на декоративната пластика;

3. Природни забележителности; 

4. Алеите и тревните площи на градски градини; 

5. Всякакъв вид дървета и едроразмерна растителност; 

6. Декоративни огради;

7. Стени на гробищни паркове, както и в самите тях; 

8. Елементи от системата за регулиране на движението по пътищата. 

(2) Изключения от ограниченията по настоящия член се допускат по решение на Общински съвет. 

РАЗДЕЛ ІII
РЕКЛАМА И ОБЯВИ КЪМ ЕЛЕМЕНТИТЕ НА ГРАДСКОТО ОБЗАВЕЖДАНЕ

Чл.34. Поставянето на реклами към спирките за градския транспорт се разрешава само на определените за това места. Тези реклами могат да бъдат с единична площ до 2 кв.м. 

Чл.35. Поставянето на реклами към павилионите се разрешава само на определените за това места. Тези реклами могат да бъдат с единична площ до 2 кв.м. 


РАЗДЕЛ IV
НАДПИСИ

Чл.36. Когато са графично и цветово оформени, надписите могат да бъдат поставени : 

- върху козирки, навеси и корнизи, ако тяхната височина не надвишава 1 м; 

- пред балкони или прозоречни отвори, ако не са по-високи от парапета на балкона или под прозоречния парапет; 

- вертикално по фасадата на сградата. 

Надписите са елементи от проекта за графично и цветово оформление на обекта, за който са предназначени . 

Одобряването на този проект се извършва от главния архитект при одобряване архитектурния проект за обекта.

Чл.37. Надписите, поставени върху стена или успоредно на нея не трябва да надвишават нейните граници, нито да бъдат на повече от 15 см от нея . 

Чл.38. Надписът се премахва от собственика/ ползвателя и мястото се превежда в първоначалния му вид в едномесечен срок след прекратяване на дейността в обекта, за който е предназначен. 

РАЗДЕЛ V
ИНФОРМАЦИОННО УКАЗАТЕЛНИ ТАБЕЛИ

Чл.39 (1) Информационно-указателните табели се подчиняват на разпоредбите на Раздел II, регламентиращ външната реклама. Те изключват указателни знаци, описани в Закона за движение по пътищата и Правилника за неговото приложение. 

(2) Размерите на информационно-указателните табели не трябва да надвишават 1,5 кв. м, като вертикалния ръб трябва да бъде поставен на разстояние от края на уличното платно не по-малко от 0,8 м, а хоризонталният - на височина не по-малко от 2,50 м от нивото на терена.

РАЗДЕЛ VI
РЕКЛАМНИ МАТЕРИАЛИ (ЗНАМЕНА, ТРАНСПАРАНТИ И ДРУГИ), НАДПИСИ И ИНФОРМАЦИОННО УКАЗАТЕЛНИ ТАБЕЛИ С ВРЕМЕНЕН ХАРАКТЕР

Чл.40. Рекламни материали (знамена, транспаранти и други) с временен характер, могат да се поставят на определените за това места и могат да носят само информация, свързана с икономически, социални, културни, политически и спортни мероприятия.

Чл.41. Безплатно разрешение за временна информация може да бъде дадено от кмета на община Костинброд по изключение, във връзка със събитията от общоградски или национален характер.

Чл.42.Рекламни материали (знамена,транспаранти), надписи и информационно-указателни табели с временен характер се демонтират до 3 дни след изтичане срока за разрешаването им.

РАЗДЕЛ VII
РЕКЛАМА ПО ПРЕВОЗНИТЕ СРЕДСТВА НА ГРАДСКИЯ ТРАНСПОРТ 

Чл.43. Върху превозните средства осъществяващи градския транспорт, може да се извършва реклама при спазване изискванията на тази Наредба. 

РАЗДЕЛ VIII
ПРЕВОЗНИ СРЕДСТВА, ИЗПОЛЗВАНИ САМО ЗА РЕКЛАМА

Чл.44. Превозните средства използвани или екипирани само да носят реклама, не могат: 

1. Да влизат в зоните, забранени за реклама; 

2. Да имат обща рекламна площ, надвишаваща 12 кв. м за всяко превозно средство. 

Чл.45. Изключение от описаните в чл. 44 забрани могат да бъдат допускани само при специални случаи, с разрешение на кмета на Общината и началника на РПУ. 

РАЗДЕЛ IX 
СЪОБЩЕНИЯ

Чл.46 (1) Разлепването на съобщенията се извършва на информационни тела (афишни колонки, информационни табла и други съоръжения).

(2) Местата за разлепване на съобщенията се определят със заповед на кмета на община Костинброд. 

(3) Информационните тела се поставят въз основа на схема за поставяне и унифицирани проекти, одобрени от главния архитект на общината. 

(4) Изработването на проектите по ал. 3 става въз основа на предварително прието от техническата служба задание, в което са посочени конкретните изисквания относно параметрите, вида на съоръжението, използвани материали, начин на поставяне и други. 

(5) При поставяне на съобщенията е необходимо да не се закриват други материали преди завършване на проявата, за която съобщават. 

(6) На едно информационно тяло могат да бъдат поставяни най-много две съобщения, които информират за едни и същи стоки, услуги и/или дейност на едно и също лице.

Чл.47 (1) Лицата, за чиито стоки, услуги и/ или дейност съобщението информира, възложителите и/ или организаторите, на мероприятието (дейността), са длъжни да спазват изискването за разлепване съобщението на определените за това места (съоръжения) чрез осъществяване предварителен и текущ контрол. В противен случай носят административно-наказателна отговорност. 

(2) Предварителният контрол се осъществява чрез писмен инструктаж на лицата, натоварени да разлепват съобщения. 

(3) При неизпълнение на писмения инструктаж от страна на лицата, натоварени да разлепват съобщението, последните носят административно-наказателна отговорност. 

(4) При констатиране, че съобщението не е поставено на определеното за това място лицата, за чиито стоки, услуги и/или дейност съобщението информира са длъжни незабавно да премахнат съобщението и да преведат обекта (мястото) в първоначален вид. В противен случай подлежат на санкция. 

Чл.48 (1)Собствениците (ползвателите) на обекти са длъжни да не допускат разлепването на съобщения върху обектите им, извън тези по чл. 46. Те са длъжни да спазват изискването за разлепване на съобщенията на определените за това места чрез осъществяването на предварителен и текущ контрол. 

(2) При констатиране, че съобщението е поставено на места извън одобрените от кмета на Общината, собствениците (ползвателите) на тези места (обекти) са длъжни незабавно да премахнат съобщението. В противен случай подлежат на административно-наказателна отговорност. 

Чл.49. Не се разрешава: 

1. разлепването на съобщения извън информационните тела, поставени на определените със заповед на кмета на Общината места; 

2. разлепването на съобщения и поставяне на съоръженията по чл. 46 на местата, изброени в чл. 33 от Наредбата. 

РАЗДЕЛ X
РЕД ЗА ПОСТАВЯНЕ

Чл.50. Рекламно-информационни елементи могат да се поставят на територията на община Костинброд въз основа на одобрени конструктивни проекти, разрешени от главния архитект на Общината.

Чл.51 (1) /изм. И доп. с Решение №358/19.06.2009г. на ОбС – гр.Костинброд/ Исканията за поставяне на рекламни, информационни и монументално-декоративни елементи се отправят в писмен вид до кмета на Общината. Главният архитект ги внася за разглеждане в ОЕСУТ, когато се отнася за: 

а/ външна реклама; 

б/ реклама към елементите на градското обзавеждане; 

в/ обекти, които са общинска собственост.

(2)Положителното становище на ОЕСУТ е условие за даване на разрешение в случаите на ал. 1.

Чл.52. Исканията за поставяне на рекламни, информационни и монументално-декоративни елементи трябва да са придружени от изработени от архитект, художник, фотограф или инженер: 

а/ ситуационно решение и/ или 

б/ архитектурен, конструктивен проект в подходящ мащаб и/ или 

в/ снимки, колажи и други материали, показващи адаптацията на рекламни, информационни и монументално-декоративни елементи в градската среда в случаите на външна реклама. 

Чл.53. Поставянето на рекламни, информационни и монументално-декоративни елементи върху недвижими имоти става след представяне на писмено съгласие от: 

а/ ведомството или организацията, стопанисващи имота при имоти - държавна собственост

б/ ръководителя на съответното предприятие, организация или други при имоти, притежавани от юридически лица; 

в/ решение на Общото събрание на собствениците, при сгради етажна собственост, при спазване изискванията на Раздел IV от ЗС. 

г/ собственици на имота.

Чл.54 (1) Срокът за одобряване на проектите или постановяване на мотивиран отказ е 14 дни след внасянето им. 

(2) В срока по ал.1 общинските органи могат да поискат от заявителя да съгласува пред-ставения проект с органите на КАТ, РСПАБ, предприятия "В и К", "Електроснабдяване". 

Чл.55. В двуседмичен срок от одобрението на искането за поставяне на рекламни, информационни и монументално-декоративни елементи се издава разрешение за монтаж от главния архитект на Общината. 
Чл.56 (1) За външна реклама по чл. 29, т. 2 трябва да бъде сключен договор за реклама/ наем заедно с разрешение за монтаж. В договора за реклама се допуска гратисен период не по-дълъг от три месеца, след което цената за рекламната позиция се заплаща независимо от това дали е реализирана. 

(2) Месечната наемна цена се определя на база методика, приета с решение на Общински съвет. 

(3) След изтичане действието на договора или при неговото прекратяване наемателят се задължава да демонтира съоръженията и приведе терена в първоначален вид за своя сметка в 30-дневен срок, считано от датата на прекратяване на договора.

Чл.57. Ако след изтичане на указания в договора срок рекламната позиция не бъде заплатена, договора се прекратява. 

Чл.58. Физическите и юридическите лица извършващи рекламна дейност заплащат месечна наемна цена за кв. м. рекламна площ не по-ниска от цените в методика, приета с решение на Общинския съвет.

Чл.59 (1) Кметът на Общината организира и провежда конкурси за изработване на проектите по чл. 46, ал. 3 и поставяне на информационните тела, върху които ще се поставят съобщенията. 

(2) Конкурсите по ал. 1 се провеждат по ред и условия, утвърдени от кмета на Общината. 

Чл.60. При изработване на проектите същите следва да отговарят на заданието по чл.46, ал.4 от Наредбата и да бъдат придружени от: 

1. обяснителна записка; 

2. ситуационно решение; 

3. архитектурен и конструктивен проект; 

4. снимки, колажи и други материали, доказващи адаптацията на съоръжението в градска среда; 

Чл.61 (1) Със спечелилия конкурса инвеститор се сключва договор за наем за поставяне на информационните тела върху територията на Общината, след което се издава разрешение за монтаж от главния архитект.

(2) Договорите за наем се сключват от кмета на Общината или от упълномощено от него длъжностно лице. 

(3) Договорите по ал. 2 се сключват при цени не по-ниски от предвидените в методиката, приета с решение на Общинския съвет. 

Чл.62 (1) Върху всяко информационно тяло трябва да бъдат изписани фирмата и адресът на лицето, което използва съоръжението, по начин определен в заданието по чл.46, ал.4 от Наредбата. 

(2) Лицата, на които е предоставено правото да ползват информационните тела са длъжни да ги поддържат в чист и естетичен вид. 

Чл.63 (1) При условие, че Общината не е отдала информационното тяло под наем, поставянето на съобщения върху него е безплатно и се извършва без сключване на договор. 

(2) В тези случаи поддържането на съоръжението в чист и естетичен вид се извършва от Общината. 


ГЛАВА ШЕСТА 

ВЪТРЕШНОСЛУЖЕБЕН КОНТРОЛ И КОНТРОЛ 

ПО ПОСТАВЯНЕТОНА ПРЕМЕСТВАЕМИТЕ СЪОРЪЖЕНИЯ 

И РЕКЛАМНО ИНФОРМАЦИОННИ ЕЛЕМЕНТИ

Чл.64. Контрол по законността и правилността на актовете и отказите, издадени по реда на тази наредба от главния архитект на община Костинброд, се осъществява от кмета на Общината.

Чл.65. /изм./Решение №437/10.03.2006г./ Контролът по поставянето на всякакъв вид преместваеми съоръжения и рекламни материали, определянето им като подлежащи на премахване и тяхното премахване се осъществяват по реда и при условията на чл.57а от ЗУТ .

Чл.66. /отм./Решение №437/10.03.2006г./ 

Чл.67. /отм./Решение №437/10.03.2006г./


ГЛАВА СЕДМА 
АДМИНИСТРАТИВНО НАКАЗАТЕЛНА ОТГОВОРНОСТ

Чл.68 (1) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Който постави преместваемо съоръжение, без да е получил разрешение по реда на гл. ІV, раздел І от наредбата, се наказва с глоба до 1000 лв./511.29 евро/.
(2) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ При повторност на нарушението по ал.1 се налага наказание глоба до 2000 лв./1022.58 евро/.
Чл.69 (1) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Който постави маси пред заведение без надлежно разрешение или в повече от същото, се наказва с глоба до 10 лева / 5.11 евро/ на маса.

(2) / изм. и доп. с Решение № 597 от 23.07.2025г.на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/. При повторност на нарушението по ал.1 се налага наказание глоба до 20 лева /10.23 евро/ на маса.

(3) При системно нарушение по ал.1 (повече от 2 пъти) разрешението се отнема със заповед на кмета.

Чл.70 (1) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ . Който постави навес, слънцезащитно/и устройство/а, или бар-плот без надлежно разрешение, се наказва с глоба до 500 лв./255.65 евро/.
(2) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ При повторност на нарушението по ал.1 се налага наказание глоба до 1000 лева./511.29 евро/.
Чл.71 (1) изм. и доп. с Решение № 597 от 23.07.2025г.на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Който постави маси пред заведение за хранене и развлечения в нарушение на чл.15 от наредбата се наказва с глоба до 10 лв./5.11 евро/ на маса.

Чл.72 (1) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ .Който постави преместваемо съоръжение по чл. 4, ал. 1, т. 3 от наредбата без надлежна заповед се наказва с глоба до 2000 лева./1022. 58 евро/
(2) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ При повторност на нарушението по ал. 1 се налага наказание глоба до 3500 лева./1789.52 евро/.
Чл.73. изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Който поставя рекламни, информационни и монументално-декоративни елементи без надлежно разрешение от общинските органи, в случаите когато е бил длъжен да поиска разрешение и не го е направил, се наказва с глоба от 200 /102.26 евро/ до 300 лв./153.39 евро/. 

Чл.74 (1) изм. и доп. с Решение № 597 от  на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Кметът на Общината може да задължи собствениците на рекламни, информационни и монументално-декоративни елементи, които са неизправни с лош външен вид, не отговарят на изискванията на Наредбата или са поставени без разрешение, да ги приведат в изправност или да ги демонтират . 

(2) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/  Който не изпълни в срок предписанието ал. 1 се наказва с глоба от 100 /51.13 евро/ до 400 лв./204.52 евро/.
(3)В случаите по предходната точка рекламните, информационните и монументално-декоративните елементи се премахват със заповед на кмета на Общината. 

Чл.75 (1) При поставяне на съоръжения и/или разлепване на съобщения извън определените за тази цел места се наказват: 

1. лицата, за чиито стоки, услуги и/ или дейности съобщението информира; 

2. възложителите и/ или организаторите на мероприятието (дейността), за които съобщението информира; 

3. лицата, натоварени да разлепват съобщенията, при условие, че не са спазели писмения инструктаж на възложителя (организатора); 

4.собствениците или ползвателите, които са допуснали и/ или разрешили разлепването на съобщения върху обектите им, извън тези по чл. 49. В тези случаи длъжностните лица могат да задължат собствениците или ползвателите на обектите да премахнат съобщенията в определен срок като при неизпълнение наложат санкция по ал.2; 

5. лицата, на които са възложени управленските функции на юридическото лице и които са допуснали и/или разрешили разлепването на съобщения, върху обекти, собственост на юридическото лице, извън тези по чл.26. 

(2) изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/.  В случаите по ал. 1 на физическите лица се налага глоба в размер от 100 /51.13 евро/ - 500 лв. / 255.65 евро/, а за юридически лица - имуществена санкция в размер от 500 /255.65 евро/ - 1 000 лв./511.29 евро/.
Чл.76. изм. и доп. с Решение № 597 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ Наказват се с глоба, респективно с имуществена санкция от 200 лв. /102.26 евро/лицата, които не изпълняват задължението си по чл. 62, ал. 2 от Наредбата.

Чл.77. Актовете за установяване на нарушенията се съставят от упълномощени кмета на Общината длъжностни лица.

Чл.78. Установяването на нарушенията, издаването, обжалването и изпълнението на наказателните постановления става по реда, определен със Закона за административните нарушения и наказания.

Чл.79. Административно-наказателна отговорност носят и непълнолетните, които са навършили 16 години и са могли да разбират свойството и значението на извършеното нарушение и да ръководят постъпките си.


ДОПЪЛНИТЕЛНИ РАЗПОРЕДБИ
1. Когато с други нормативни актове се поставят допълнителни изисквания към поставянето на преместваеми съоръжения, те се прилагат едновременно с тази наредба.

2. Навсякъде в наредбата следва да се счита, че собственика на преместваемото съоръжение може да бъде представляван от упълномощени лица, въз основа на нотариално заверено пълномощно.

3. "терен" е поземлен имот, представляващ собственост на Общината, Държавата или други физически или юридически лица.

4. “преместваемо съоръжение” по смисъла на тази наредба е обект, предназначен за търговски или други обслужващи дейности, който не е трайно свързан с терена и не нарушава целостта на декоративната настилка под него.

5. "търговска количка" представлява преместваемо съоръжение за търговия на открито. Височината на слънцезащитния навес на количката е 2.40 м от терена.

6. "площ на количката" е разгънатата площ, върху която се излагат продаваните стоки.

7. "стелаж" представлява преместваемо съоръжение за търговия на открито, което е вертикално и е с минимална площ на стъпване върху терена и височина до 1.80 м.

8. "площ на стелажа" е разгънатата площ, върху която се излагат продаваните стоки.

9. "кабина" е преместваемо съоръжение за търговия на открито, изпълнено по типов проект и с площ до 3 м2.

10. "павилион" е преместваемо съоръжение за търговия и услуги на закрито, изпълнено по типов или индивидуален проект с височина до 3.20 м и площ до 60 м2.

11. ”външна реклама” е всеки текст, обемна форма или изображение, предназначени да информират обществеността или да привличат нейното внимание с търговска цел. 

12. “надпис” е всеки текст, обемна форма или изображение, закрепени върху сграда, свързани с функцията на даден обект в нея. 

13. “информационно-указателни табели” е всяка обемна форма или изображение, указващи близостта на една сграда или терен, където се извършва определена дейност. 

14. “рекламни материали с временен характер са знамена, транспаранти, надписи и информационно-указателни табели, със срок на поставяне по-малък от един месец. 

15. “съобщения” са всички видове афиши, плакати, постери и други, които дават информация за предстоящи културни, спортни, обществени, акционни, хуманитарни и други прояви и лица, както и за предоставяне на стоки, услуги и/или извършването на други дейности.

ПРЕХОДНИ И ЗАКЛЮЧИТЕЛНИ РАЗПОРЕДБИ 

§1. Тази наредба се издава на основание чл. 56, ал. 2 от ЗУТ и влиза в сила в 30 дневен срок от датата на приемането й.

§2. Наредбата отменя Наредбата за реда и условията за поставяне на преместваеми съоръжения на територията на община Костинброд, приета с Решение № 48 от 11.05.2000 година.

§3. Започнатите производства /съоръжения, за които има издадени заповеди за предоставяне на терен и такива, за които е внесен проект за одобряване до влизане в сила на тази наредба се завършват по досегашния ред.

§4. Поставените преместваеми съоръжения и рекламни, информационни и монументално-декоративни елементи, които не отговарят на стандартите на тази наредба и не могат да се приведат в съответствие с изискванията й се премахват след изтичане на срока, посочен в разрешението за поставяне.

